Obec Jakubovany v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a s ustanovením § 114, ods. 6 až 8 zákona č. 245/2008 Z. z. o výchove a vzdelávaní ( školský zákon) a o zmene a doplnení niektorých zákonov vydáva

**Všeobecne záväzné nariadenie obce**

**o výške príspevku na čiastočnú úhradu nákladov spojených s činnosťou**

**školského klubu detí pri ZŠ**

**č. 3/2022**

**Čl. 1**

**Úvodné ustanovenie**

V súlade s § 6 ods. 1 zákona č. 369/1990 Zb. o obecnom zriadení v znení neskorších predpisov a § 114 ods. 6 až 8 zákona č. 245/2008 Z. z. o výchove a vzdelávaní ( školský zákon) a o zmene a doplnení niektorých zákonov, prispieva zákonný zástupca žiaka na čiastočnú úhradu nákladov spojených s činnosťou školského klubu detí pri ZŠ mesačne príspevok vo výške 7,00 €, v prípade súrodencov, každý ďalší vo výške 5 eur.

**Čl. 2**

**Oslobodenie a zníženie príspevku**

Príspevok sa neuhrádza na dieťa:

a) ak zákonný zástupca dieťaťa predloží zriaďovateľovi ŠKD doklad o tom, že je poberateľom dávky v hmotnej núdzi a príspevkov k dávke v hmotnej núdzi,

b) ktoré má prerušenú dochádzku do ŠKD na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,

c) ak bola prerušená prevádzka zapríčinená zriaďovateľom, alebo inými závažnými dôvodmi, uhrádza zákonný zástupca len pomernú časť určeného príspevku.

**Čl. 3**

**Záverečné ustanovenie**

1. Obecné zastupiteľstvo obce Jakubovany sa na tomto všeobecne záväznom nariadení uznieslo dňa 16.8.2022 uznesením číslo 17/2022 a nadobúda platnosť a účinnosť 15 dňom po zverejnení na úradnej tabuli obce, t. j. 1.9.2022.

2. Zmeny a doplnky tohto nariadenia schvaľuje obecné zastupiteľstvo so súhlasom trojpätinovej väčšiny prítomných poslancov.

3. Vydaním tohto VZN sa ruší v plnom znení predchádzajúce VZN č. 3/2020.

V Jakubovanoch, dňa 18.8.2022

Martin Kollár

starosta obce

Vyvesené: 18.8.2022